La 21-an de februaro estas la tago kiun elektis Unesko por konsciigi pri la graveco de niaj lingvoj denaskaj, memore al porlingvaj studentaj manifestacioj en Bengalio. Okaze de la Internacia Tago de la Gepatra Lingvo, Tutmonda Esperantista Junulara Organizo (TEJO) substrekas la valoron edukan, kulturan, identecan, komunikan kaj socian de denaskaj lingvoj, kadre de demokratiaj kaj daŭripovaj socioj.
#000001
Tial, konsciigi kaj agadi por valorigi niajn lingvojn kaj ilian liberan, daŭripovan uzadon estas konstanta klopodo de la Esperanto-movado, interalie de TEJO. Tiucele, TEJO konstante realigas iniciatiojn partnere kun diversaj aliaj internaciaj organizoj kiuj antaŭeniras similajn principojn. El tiuj iniciatoj, tiuj subtenitaj de Konsilio de Eŭropo (KdE) estis aparte sukcesaj. Daŭrigante tiun strebon, TEJO en siaj agadplanoj por 2022 planas reokazigi tiajn eventojn pri demokratio, precipe pri la rolo de la junularo kaj lingvoj. Ni ankaŭ reverkadas niajn poziciojn rilate lingvopolitikon kaj lingvan diskriminacion.
#000003
Fine, TEJO ankaŭ daŭre alvokas al individuoj kaj organizoj tra la tuta mondo, ke ili kunagadu por batali kontraŭ lingvobazita diskriminacio kaj fortigi la pozicion de la Gepatra Lingvo kiel instrumenton por konstrui pli bonan socion surbaze de demokratio kaj socia justeco.
#000004
Ho, la gepatra lingvo estas ĝojo, ĝi estas trezoro, kiun ni ĉiuj havas, kiun oni devas zorgi kun amo.
#000007